දේශීය සිනමාවේ චිත්‍රපට රැසක් ම නිර්මාණය කිරීමට කැමරාකරණයෙන් දායක වූ ප්‍රවීණ කැමරා ශිල්පී එම්.ඒ. ගෆූර් මහතා ඊයේ (17) අභාවප්‍රාප්ත විය.ඒ මහතා මිය යන විට අසූතුන්වන වියේ පසු වූ අතර දේශීය සිනමාවේ චිත්‍රපට දෙසීයකට අධික ප්‍රමාණයක් නිර්මාණය කිරීමට කැමරා අධ්‍යක්ෂණයෙන් දායක වී තිබේ.'ටැක්සි ඩ්‍රයිවර්' සිනමා පටයෙන් චිත්‍රපට කැමරාකරණයට පිවිසි ගෆූර් මහතා අවසන් වරට 'කෝරළේ මහත්තයා' ටෙලි නාට්‍යයේ කැමරාකරණ කටයුතුවලට සහභාගී වී තිබේ.ඒ මහතාගේ මෘත දේහය ඔහු පදිංචිව සිටි අංක 237, ජයවර්ධන මාවත, වාරණ පාර තිහාරිය යන ලිපිනයේ තැන්පත් කර තිබූ අතර ඊයේ (17) සවස 4.00 තිහාරිය ගොඩැල්ල මුස්ලිම් දේවස්ථානයේ දී අවසන් කටයුතු සිදු කෙරිණි..